《江口望瀑泉》
明代·韩上桂

逶迤一水挂碧岑，突兀远见山光深。青天半泣螭龙雨，赤日翻愁猿狖吟。

石上孤云生细细，涧边幽草静阴阴。经行绿鬓年频异，莫遣寒声到客心。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。